Hej. 


Vi skal til at bygge ny garage. Da den ligger tættere end 2,5 m. på skel, skal den overholde BR10, med at den skal være BD60 brandsikker.


Iflg. vejledningen skal den bestå af 45x95 mm stolper med 600mm indbyrdes afstadn og isolering af mineraluld. 


beklædninge skal være 2 lag gipsplader af tykkelse 13 mm., ydersiden kan bestå af sammenpløjede planker. 


Vi kunne godt tænke os at beklæde ydersiden med 8mm fibercement planker. 


De er, hvad vi har kunnet læse os til, meget brandsikre. 


Kræver det så stadig to lag gipsplader på indersiden, eller er det generelt hele væggens samlede brandklassifikations niveau der gælder?


Vi er lidt i vildrede da der ikke findes noget ud over BR10 vejledningen som kun kommer med det ene overstående eksempel.


Med Venlig hilsen


Rune og Natascha N.


Hvordan kan jeg opfylde kravet til BD60 væg i udhus?
Kære Rune og Natascha N.


Det er den samlede konstruktion der skal være brandklassificeret.  
  
 BD60 betyder branddrøj i 60 minutter, at vægkonstruktionen kan modstå branden i 60 minutter. Så en opstået brand ikke kan spredes hverken fra jeres garage til naboens bygninger eller fra naboen via garagen til jeres hus i de krævede 60 minutter.  
  
Konsktruktionen kan være  fx:   
**BD-væg 60** (opbygget af brandbare materialer men holder i 60 minutter)  
*Væg af mindst 45 mm x 95 mm træstolper i en afstand af højst 600 mm fra midte til midte, på begge sider beklædt med 2 lag mindst klasse 2 beklædning, hvert lag mindst 12 mm tykt, de skjulte beklædninger i pladeform. Afstand mellem beklædningerne mindst 95 mm og hulrummet helt udfyldt med fastholdt mineraluld i pladeform. Mineralulden skal være stenuld med densitet mindst 30 kg/m3*.   
  
**BS-vægge 60** (opbygget af ubrandbare materialer, holder i 60 minutter)  
*Væg af 108 mm murværk i højde op til 2,6 m.  
Væg af 100 mm murværk af blokke i højde op til 2,6 m.  
Væg af 100 mm letbetonvægelementer i højde op til 2,6 m.  
Væg af 120 mm uarmeret beton eller enkeltarmeret beton med centralt placeret armering i højde op til 3,0 m.*

